Judrinas

Judrinas – ežeras vakarų Lietuvoje, Telšių rajone, apie 4 km į pietvakarius nuo Ryškėnų. Ežero ilgis iš pietvakarių į šiaurės rytus – 0,36 km, plotis – iki 0,12 km. Altitudė 160,6 m. Krantai žemi, tik pietrytinis aukštesnis. Ežerą supa Vilkų miškas. Pietuose išteka Judros upė (Pateklos baseinas). Vakarinėje pakrantėje įsikūręs Vilkų kaimas. Ankstesnis ežero pavadinimas – Bimbalinė. Šaltiniai